OpenLLM-France/wikimedia huggingface dataset:
# Comunitat de comunes Brie des Rivières et Châteaux

La Comunitat de comunes Brie des Rivières et Châteaux (oficialment: Communauté de communes Brie des Rivières et Châteaux) és una Comunitat de comunes del departament de Sena i Marne, a la regió de l'Illa de França.
Creada al 2017, està formada 31 municipis i la seu es troba a Le Châtelet-en-Brie.

## Municipis

* Andrezel
* Argentières
* Beauvoir
* Blandy
* Bombon
* Champdeuil
* Champeaux
* Le Châtelet-en-Brie
* Châtillon-la-Borde
* Chaumes-en-Brie
* Coubert
* Courquetaine
* Crisenoy
* Échouboulains
* Les Écrennes
* Évry-Grégy-sur-Yerre
* Féricy
* Fontaine-le-Port
* Fouju
* Grisy-Suisnes
* Guignes
* Machault
* Moisenay
* Ozouer-le-Voulgis
* Pamfou
* Saint-Méry
* Sivry-Courtry
* Soignolles-en-Brie
* Solers
* Valence-en-Brie
* Yèbles

## Referències

* ↑ CC Brie des rivières et châteaux

## Enllaços externs

* Pàgina oficial
# Divisions administratives d'Armènia

Armènia està dividida en onze divisions administratives. D'aquests, deu són províncies, conegudes com a marzer (մարզեր) o en la forma singular marz (մարզ) en armeni.
La ciutat d'Erevan es tracta per separat i té concedida una administració provincial especial per ser la capital del país. El governador de cadascuna de les 10 províncies és el marzpet, és un càrrec nomenat pel govern armeni. A la capital el governador rep el nom d'alcalde, nomenat pel president.

## Divisions administratives de primer nivell

A continuació hi ha una llista de les províncies amb les dades de població, àrea i densitat de població. Les dades són del Servei Estadístic Nacional de la República d'Armènia. L'àrea de la província de Gegharkunik inclou el Llac Sevan que cobreix 1.278 quilòmetres quadrats del seu territori.
| Província | Població (cens del 2011) | % sobre la població total del país | Àrea (km²) | Densitat (hab./km²) | Comunitats urbanes | Comunitats rurals | Capital |
| Aragatsotn | 132.925 | 4,4 | 2.756 | 48 | 3 | 111 | Astarak |
| Ararat | 260.367 | 8,6 | 2.090 | 125 | 4 | 93 | Artaxata |
| Armavir | 265.770 | 8,8 | 1.242 | 214 | 3 | 94 | Armavir |
| Gegharkunik | 235.075 | 7,8 | 5.349 | 44 | 5 | 87 | Gavar |
| Kotaiq | 254.397 | 8,4 | 2.086 | 122 | 7 | 60 | Hrazdan |
| Lorí | 235.537 | 7,8 | 3.799 | 62 | 8 | 105 | Vanadzor |
| Xirak | 251.941 | 8,3 | 2.680 | 94 | 3 | 116 | Gyumri |
| Siunik | 141.771 | 4,7 | 4.506 | 32 | 7 | 102 | Kapan |
| Tavuix | 128.609 | 4,3 | 2.704 | 48 | 5 | 57 | Ijevan |
| Vaiotx Dzor | 52.324 | 1,7 | 2.308 | 23 | 3 | 41 | Ieghegnadzor |
| Erevan | 1.060.138 | 35,1 | 223 | 4.754 | 1 | n/a | n/a |

## Comunitats (hamainkner)

Dins de cada província hi ha comunitats (hamainkner, en singular hamaink). Cada comunitat té un autogovern i consisteix d'una o més entitats de població (bnakavayrer, en singular bnakavayr). Les entitats de població són classificades com ciutats (kaghakner, en singular kaghak) o pobles (guiugher , en singular guiugh). El 2007, Armènia tenia 915 comunitats, de les quals 49 considerades urbanes i 866 considerades rurals. La capital, Erevan, també té el reconeixement d'una comunitat. A més, Erevan està dividit en dotze districtes autònoms.

## Terminologia

| Singular en armeni | Plural en armeni | Català | Comentari |
| marz (մարզ) | marzer (մարզեր) | Província | Primer nivell |
| hamaink (համայնք) | hamainkner (համայնքներ) | Comunitat | Segon nivell |
| bnakavair | bnakavairer | Entitat de població | Tercer nivell |
| kaghak | kaghakner | Ciutat | Tercer nivell |
| guiugh | guiugher | Poble | Tercer nivell |
| taghaïin hamainkner (թաղային համայնքներ) | "Comunitat local" | Generalment traduït com districte |

## Referències

* ↑ Provinces: area, population and density
* ↑ «Regional Administration Bodies». The Government of the Republic of Armenia. Arxivat de l'original el 2008-04-20. [Consulta: 11 setembre 2008].

## Vegeu també

* ISO 3166-2:AM

## Enllaços externs

* Servei Estadístic Nacional de la República d'Armènia
* Armenia Provinces (anglès)
# Penya la Blasca

La Penya la Blasca és una muntanya de 1.119 metres d'altura, ubicada al terme municipal de Banyeres de Mariola, a l'Alcoià. És el cim més alt de Serra de Fontanella.
# Heinrich Schläppi

Heinrich Schläppi (Leysin, 30 d'abril de 1905 - 15 de febrer de 1958) va ser un corredor de bobsleigh suís, que va competir a començaments del segle xx. Era germà del també corredor de bob Alfred Schläppi.
El 1924 va prendre part en els Jocs Olímpics de Chamonix, on guanyà la medalla d'or en la prova de bobs a 4 formant equip amb Eduard Scherrer, Alfred Neveu i Alfred Schläppi.

## Referències

* 1 2 «Heinrich Schläppi Olympic Results». sports-reference.com. Arxivat de l'original el 6 de desembre 2011. [Consulta: 2 desembre 2017].
# Avinguda de Salamanca

L'avinguda de Salamanca és una avinguda de la ciutat valenciana d'Alacant, que es perllonga de sud-nord i serveix de límit entre els barris de Sant Blai, a l'oest; Eixample Diputació, al sud-est; i Mercat al nord-est. Deu el seu nom a l'aristòcrata empresari José de Salamanca y Mayol, qui va finançar la línia de ferrocarril entre Madrid i Alacant.

## Descripció

L'avinguda s'articula al voltant de l'estació de ferrocarril d'Alacant i serveix com la seua connexió per carretera, a més de servir de cinturó exterior del centre de la ciutat. Es tracta d'una gran avinguda urbana, amb diversos carrils en ambdues direccions, que es redueixen a dues en el tronc superior. L'extrem sud entronca amb la Glorieta de l'Estrela, l'Avinguda Aguilera i l'avinguda d'Òscar Esplà; una xicoteta rotonda interior també permet accedir a l'avinguda de l'Estació. Per l'extrem nord s'accedeix als carrers del barri de Sant Blai i a l'avinguda de Benito Pérez Galdós. L'avinguda va ser reformada a la fi de l'any 2011.
Es tracta d'una via eminentment de travessia. S'hi troben l'estació de ferrocarril d'Alacant, una de les oficines principals de Correus de la ciutat, la seu de la Seguretat Social i un saló d'actes lligat al sindicat Comissionis Obreres, en el qual es realitzen diversos actes cívics i formatius.

## Transport públic

* Autobús: 04, 05, 06, 09, 12, C6
* Estació d'Alacant Terminal
* Taxis: en l'estació de ferrocarril.

## Referències

* 1 2 3 Vidal Tur, Gonzalo. Alicante: sus calles antiguas y modernas. (en castellà), 1974, p. 565-566.
* ↑ «El Ayuntamiento renueva la isleta de la avenida de Salamanca». , 08-11-2011 [Consulta: 24 abril 2020].
# Henri Willems

Henri P. Willems (30 de setembre de 1899 - ?) va ser un corredor de bobsleigh belga, que va competir a començaments del segle xx.
El 1924 va prendre part en els Jocs Olímpics de Chamonix, on guanyà la medalla de bronze en la prova de bobs a 4 formant equip amb Charles Mulder, René Mortiaux, Paul Van den Broeck i Victor Verschueren.

## Referències

* ↑ «Henri Willems Olympic Results». sports-reference.com. Arxivat de l'original el 4 de desembre 2017. [Consulta: 3 desembre 2017].
# Bernadette Rogé

Bernadette Rogé (1950), és una psicòlega francesa i professora de psicologia a la Universitat de Tolosa-Joan Jaurés. El seu treball sobre l'autisme, que ella defineix com un trastorn del neurodesenvolupament, és reconegut internacionalment. En particular, va crear una unitat d'avaluació d'autisme al CHU de Tolosa i la va dirigir durant 15 anys. Va ser membre sènior de l'Institut Universitari de França (2012-2017).
Presideix el comitè científic de l'associació per a la investigació sobre l'autisme i la prevenció d'inadaptacions (ARAPI), i va ser vicepresidenta de l'associació francesa de teràpia conductual i cognitiva.

## Punts de vista

Es va pronunciar contra el packing el 2009, al·legant que la seva justificació es basa en «concepcions psicoanalítiques que han demostrat estar equivocades».
El 2011, dona suport a la difusió del documental El mur. Es declara contrariada a l'enfocament psicoanalític de l'autisme, que descriu com una «idea polsegosa», i acull amb beneplàcit l'elecció de les recomanacions de l'Alta Autoritat de Salut francesa per excloure la psicoanàlisi d'enfocaments consensuals per a la gestió de l'autisme el 2012.
En 2011, elle soutient la diffusion du film documentaire Le Mur. Elle se déclare opposée à l'approche psychanalytique de l'autisme qu'elle qualifie d'« idée poussiéreuse », et salue le choix des recommandations de la Haute autorité de santé d'écarter la psychanalyse des approches consensuelles de prise en charge de l'autisme en 2012.

## Publicacions

* «Autisme : l'option biologique 1. Recherche», amb Jacqueline Nadel, Psychologie française, Grenoble, Pug, 1998
* (dir.) «Autisme : l'option biologique 2. Prise en charge», amb Jacqueline Nadel, Psychologie Française, Grenoble, Pug, 1998

## Distincions

* 2014 : Cavaller de la Legió d'Honor.

## Referències

* 1 2 «Bernadette Rogé: livres et biographie» (en francès). www.dunod.com.
* ↑ Feinstein, 2011, p. 106.
* ↑ Notícia a la pàgina web de l'IUF (francès)
* ↑ «la position du Professeur Bernadette Rogé sur le packing. Actualités Autisme». www.ceresa.fr. CERESA. Arxivat de l'original el 2017-02-02. [Consulta: 28 desembre 2018].
* ↑ «Soutiens: Point de vue du Pr Bernadette Rogé concernant le Film « LE MUR »». Collectif Soutenons Le Mur. Arxivat de l'original el 2018-12-29. [Consulta: 28 desembre 2018].
* 1 2 «Bernadette Rogé, au nom des autistes» (en francès). ladepeche.fr, 27-04-2014.
* ↑ Herrero. «Université Toulouse - Jean Jaurès - Bernadette Rogé, récompensée pour son parcours de chercheuse et ses travaux sur l'autisme» (en francès). www.univ-tlse2.fr. Arxivat de l'original el 2017-02-02. [Consulta: 28 desembre 2018].

## Bibliografia

* Feinstein, Adam. A History of Autism: Conversations with the Pioneers (en anglès). John Wiley & Sons, 2011. ISBN 9781444351675.
# Eleccions legislatives d'Israel de 1999

Les eleccions legislatives d'Israel de 1999 se celebraren el 17 de maig de 1999 per a renovar els 120 membres de la Kenésset. El partit més votat fou Israel Ahat (Un Israel), una coalició formada pel Partit Laborista Israelià, Meimat i Guéixer i fou nomenat Primer Ministre d'Israel el cap laborista Ehud Barak en coalició amb Xas, Mérets, el Partit Religiós, Israel ba-Aliyà i el Partit de Centre. La coalició es va trencar a la fi de l'any 2000 arran de la Segona Intifada i Barak va dimitir. Fou nomenat primer ministre fins al final de la legislatura Ariel Xaron, que guanyà unes eleccions a primer ministre contra Barak.

## Resultats

← Eleccions a la Kenésset, 1999→ :
| Candidatura | Vots | % | Escons | Escons |
| Candidatura | Vots | % | 1999 | Dif. |
| Un Israel | 670.484 | 20,2% | 26 | -11 |
| Likud | 468.103 | 14,1% | 19 | -3 |
| Xas | 430.676 | 13,0% | 17 | +7 |
| Nou Moviment - Mérets | 253.525 | 7,6% | 10 | +1 |
| Israel ba-Aliyà | 171.705 | 5,1% | 6 | -1 |
| Xinnuy | 167.748 | 5,0% | 6 | Nou |
| Partit de Centre | 165.622 | 5,0% | 6 | Nou |
| Partit Nacional Religiós | 140.307 | 4,2% | 5 | -4 |
| Judaisme Unit de la Torà | 125.741 | 3,7% | 5 | +1 |
| Llista Àrab Unida | 114.810 | 3,4% | 5 | +1 |
| Unió Nacional | 100.181 | 3,0% | 4 | +2 |
| Hadaix | 87.022 | 2,6% | 3 | -1 |
| Israel Beitenu | 86.153 | 2,6% | 4 | Nou |
| Balad | 66.103 | 1,9% | 2 | +1 |
| Am Ehad | 64.143 | 1,9% | 2 | Nou |
| Alé Yaroq | 34.029 | 1,0% | 0 | - |
| Els Verds | 13.292 | 0,4% | 0 | - |
| Altres | 197.093 | 6,0% | 0 | - |
| Total | 3.309.416 | 100% | 120 | - |
* ↑ Coalició formada pel Partit Laborista Israelià, Meimad i Guéixer. Comparem amb els resultats amb els 34 que obtingué el Partit Laborista Israelià a les anteriors eleccions més els tres que Guéixer aconseguí dins d'una coalició amb el Likud i Tsómet
* ↑ Comparem amb els resultats amb els 22 que obtingué dins d'una coalició que també incloïa Guéixer i Tsómet
* ↑ Comparem amb els 2 escons que aconseguí Molédet en solitari. Aquest cop s'ha presentat dins de la coalició Unió Nacional amb altres partits.

## Referències

* ↑ Sharrock, David. «Luz verde a la paz con la nueva coalición israelí» (en castellà). Pagina 12. [Consulta: 30 gener 2025].

## Enllaços externs

* Història de la 15a Kenésset(anglès)
# Horst Schönau

Horst Schönau (Waltershausen, 2 d'abril de 1949) és un pilot de bob alemany, ja retirat, que va competir sota bandera de la República Democràtica Alemanya durant les dècades de 1970 i 1980.
El 1976 va prendre part en els Jocs Olímpics d'Hivern d'Innsbruck, on va disputar les dues proves del programa de bob. Fou quart en la prova del bobs a quatre i setè en la del bobs a dos. Quatre anys més tard, als Jocs de Lake Placid, guanyà la medalla de bronze en la prova de bobs a quatre del programa de bob. Formà equip amb Roland Wetzig, Andreas Kirchner i Detlef Richter.
En el seu palmarès també destaquen una medalla d'or, una de plata i una de bronze al Campionat del món de bob, així com un or, dues plates i dos bronzes al Campionat d'Europa de bob.

## Referències

* 1 2 «Horst Schönau Olympic Results». sports-reference.com. Arxivat de l'original el 14 de desembre 2012. [Consulta: 11 febrer 2020].
* ↑ «Bobsleigh two-man world championship medalists since 1931 (sports123.com)». Arxivat de l'original el 2007-09-29. [Consulta: 11 febrer 2020].
* ↑ «Bobsleigh four-man world championship medalists since 1930 (sports123.com)». Arxivat de l'original el 2007-12-11. [Consulta: 11 febrer 2020].
# W imię...

W imię... és una pel·lícula dramàtica polonesa de 2013 dirigida per Małgorzata Szumowska. Va guanyar el premi Teddy a la millor pel·lícula sobre temàtica LGBT al 63è Festival Internacional de Cinema de Berlín i es va projectar al Frameline Film Festival al Castro Theatre de San Francisco el 25 de juny de 2013. La pel·lícula se centra en un sacerdot catòlic gai que treballa a la Polònia rural.

## Argument

El mossèn Adam (Andrzej Chyra) es fa càrrec d'una nova parròquia i organitza un centre de reeducació per a joves socialment problemàtics, i ràpidament convenç la gent amb energia, carisma i sensibilitat. L'amistat amb un jove veí (interpretat per Mateusz Kościukiewicz) obligarà el capellà a afrontar els seus propis problemes abans de fugir del clergat.

## Repartiment

* Andrzej Chyra com el sacerdot Adam
* Mateusz Kosciukiewicz com a Dynia Lukasz
* Maja Ostaszewska com a Ewa
* Tomasz Schuchardt com a Blondi
* Łukasz Simlat com el marit d'Ewa

## Referències

* ↑ «Berlinale 2013: Competition Now Complete». berlinale. Arxivat de l'original el 10 April 2013. [Consulta: 8 febrer 2013].
* ↑ «Polish gay priest drama launches Berlin film fest race». asiaone. [Consulta: 8 febrer 2013].
* ↑ W imię..., <https://www.filmweb.pl/film/W+imi%C4%99...-2013-640446>. Consulta: 12 agost 2020
# Karsten Brannasch

Karsten Brannasch (Altdöbern, 17 d'agost de 1966) és un pilot de bob alemany, ja retirat, que va competir durant les dècades de 1980 i 1990. Nascut a Brandenburg, va defensar la República Democràtica Alemanya fins a la reunificació alemanya.
El 1994 va prendre part en els Jocs Olímpics d'Hivern de Lillehammer, on guanyà la medalla d'or en la prova de bobs a quatre del programa de bob. Formà equip amb Harald Czudaj, Olaf Hampel, Alexander Szelig. En les altres tres edicions finalitzà sempre entre els vuit primers classificats de les proves que disputà.
En el seu palmarès també destaquen una medalla de plata i una de bronze al Campionat del món de bob.

## Referències

* ↑ «Karsten Brannasch Olympic Results». sports-reference.com. Arxivat de l'original el 2011-08-17. [Consulta: 26 març 2020].
* ↑ «Bobsleigh four-man world championship medalists since 1930 (sports123.com)». Arxivat de l'original el 2007-12-11. [Consulta: 26 març 2020].
# Beatriu de Rethel

Beatriu de Rethel (c. 1130 - † 30 de març de 1185) fou una dona de la noblesa francesa i la tercera reina consort del rei Roger II de Sicília.

## Família

Beatriu va néixer entre el 1130 i el 1132 com la filla gran i un dels nous fills d'Ithier, comte de Rethel, i Beatriu de Namur. El seu pare fou comte de Rethel del 1158 al 1171.

## Matrimoni, fills i viduïtat

El 1151 Beatriu es va casar amb Roger II de Sicília. El seu mandat com a consort va durar només tres anys, perquè Roger va morir el 26 de febrer de 1154. Beatriu estava embarassada de tres setmanes quan el seu marit va morir, i la seva única filla, Constança I de Sicília, va néixer el novembre d'aquell any. Ella es va casar amb Enric VI, emperador del Sacre Imperi Romanogermànic, amb qui va tenir un fill, Frederic II, que va heretar el tron.
Beatriu va sobreviure al seu marit trenta-un anys, però no hi ha constància que s'hagués casat de nou. La seva filla es va convertir en la reina del Regne de Sicília el 25 de desembre de 1194.

## Referències

* ↑ Alex Metcalfe, The Muslims of Medieval Italy (Edinburgh, 2009)
* ↑ Charles Cawley, Medieval Lands, Champagne Nobility
* ↑ Marek, Miroslav. A listing of descendants of Matilda of Rethel. Genealogy.EU.
* ↑ John Julius Norwich. The Normans in the South 1016-1130. Longmans: London, 1967.
* ↑ Frohlich, Walter. «The Marriage of Henry VI and Constance of Sicily: Prelude and Consequences». A: Marjorie Chibnall. Anglo~Norman Studies: XV. Proceedings of the Battle Conference (en anglès). The Boydell Press, 1993, p. 100–101.
* ↑ Cawley, Charles, Champagne Nobility, Foundation for Medieval Genealogy
# Casa dels Viladomiu

La Casa dels Viladomiu és una obra del municipi de Moià (Moianès) inclosa en l'Inventari del Patrimoni Arquitectònic de Catalunya.

## Descripció

És un habitatge adossat a la fàbrica del Vapor. L'edifici és de planta rectangular i de tres pisos. Els baixos eren utilitzats com a dependències de la fàbrica i conté moltes obertures. Els dos pisos superiors eren destinats a l'habitatge. Cal destacar la galeria de la façana de ponent amb persiana de fusta que es perllonga a la planta superior amb una tribuna amb terrat. Al damunt un rellotge. A la teulada es troba una cornisa amb ornamentació floral que trenca la sobrietat de l'edifici. Al jardí, que té a migdia hi ha una interessant glorieta.

## Història

Aquest edifici es va concebre amb múltiples usos: els baixos eren dependències de la fàbrica, el primer pis era l'habitació de l'amo i el segon la de l'encarregat o majordom. La casa fou construïda per la família Viladomiu el mateix any que van construir la fàbrica: 1917. El rellotge de la façana marcava l'hora d'entrada a la fàbrica.

## Referències

* 1 2 «Casa dels Viladomiu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 març 2016].
# Lorenz Schindelholz

Lorenz Schindelholz (Herbetswil, 23 de juliol de 1966) és un pilot de bob suís, ja retirat, que va competir durant les dècades de 1980 i 1990.
El 1992 va prendre part en els Jocs Olímpics d'Hivern d'Albertville, on guanyà la medalla de bronze en la prova de bobs a quatre del programa de bob. Formà equip amb Gustav Weder, Donat Acklin i Curdin Morell.
En el seu palmarès també destaquen dues medalla d'or i una de plata al Campionat del món de bob.

## Referències

* ↑ «Lorenz Schindelholz Olympic Results». sports-reference.com. Arxivat de l'original el 14 de desembre 2012. [Consulta: 12 febrer 2020].
* ↑ «Bobsleigh two-man world championship medalists since 1931 (sports123.com)». Arxivat de l'original el 2007-09-29. [Consulta: 16 febrer 2020].
* ↑ «Bobsleigh four-man world championship medalists since 1930 (sports123.com)». Arxivat de l'original el 2007-12-11. [Consulta: 16 febrer 2020].